
	A jogalkotási aktus tervezetének módosításai

	A Parlament kéthasábos módosításai

A törlést félkövér dőlt betűk jelzik a baloldali hasáb szövegében. A szövegváltoztatást félkövér dőlt betűk jelzik mindkét hasáb szövegében. Az új szöveget félkövér dőlt betűk jelzik a jobb oldali hasáb szövegében.

A módosítások fejlécének első és második sora a vizsgált jogalkotási aktus tervezetének érintett szakaszára utal. Ha a módosítás már létező – a jogalkotási aktus tervezetével módosítani kívánt – jogalkotási aktusra vonatkozik, a fejléc egy harmadik és egy negyedik sort is tartalmaz, amelyek a létező jogalkotási aktusra és annak érintett rendelkezésére utalnak.

A Parlament módosításai konszolidált szöveg formájában

Az új szövegrészeket félkövér dőlt betűk jelzik. A törölt szövegrészeket a ▌ jel jelzi vagy azok át vannak húzva. A szövegváltoztatást a helyettesítendő szöveg törlésével vagy áthúzásával és a helyébe lépő új szöveg félkövér dőlt szedésével jelzik. 
Ettől eltérően a szolgálatok által a végleges szöveg kialakítása érdekében bevezetett, kimondottan technikai jellegű módosításokat nem kell jelölni.

AZ EURÓPAI PARLAMENT JOGALKOTÁSI ÁLLÁSFOGLALÁS-TERVEZETE
az (EU) 2021/1232 rendeletnek az alkalmazási időtartam meghosszabbítása tekintetében történő módosításáról szóló európai parlamenti és tanácsi rendeletre irányuló javaslatról
(COM(2025)0797 – C10‑0370/2025 – 2025/0429(COD))
(Rendes jogalkotási eljárás: első olvasat)
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2025)0797),
–	tekintettel az Európai Unió működéséről szóló szerződés 294. cikkének (2) bekezdésére, 16. cikkének (2) bekezdésére és 114. cikkének (1) bekezdésére, amelyek alapján a Bizottság javaslatát benyújtotta a Parlamenthez (C10-0370/2025),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel eljárási szabályzata 60. cikkére,
–	tekintettel az Állampolgári Jogi, Bel- és Igazságügyi Bizottság jelentésére (A10-0000/2026),
1.	elfogadja első olvasatban az alábbi álláspontot;
2.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
3.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

<RepeatBlock-Amend><Amend>Módosítás		<NumAm>1</NumAm>
<DocAmend>Rendeletre irányuló javaslat</DocAmend>
<Article>2 preambulumbekezdés</Article>
	

	A Bizottság által javasolt szöveg
	Módosítás

	(2)	A gyermekek szexuális bántalmazásának megelőzésére és az ellene folytatott küzdelemre vonatkozó szabályok megállapításáról szóló európai parlamenti és tanácsi rendeletre irányuló, a Bizottság által 2022. május 11-én elfogadott javaslat3 célja a hosszú távú jogi keret biztosítása. Az említett javaslatról folytatott intézményközi tárgyalások azonban nem haladnak megfelelően, emiatt bizonytalan, hogy lezárulnak-e időben ahhoz, hogy a hosszú távú jogi keret – beleértve az (EU) 2021/1232 rendeletnek az említett javaslatban található esetleges módosításait is – 2026. április 4-ig elfogadásra kerüljön és alkalmazandó legyen.
	(2)	A gyermekek szexuális bántalmazásának megelőzésére és az ellene folytatott küzdelemre vonatkozó szabályok megállapításáról szóló európai parlamenti és tanácsi rendeletre irányuló, a Bizottság által 2022. május 11-én elfogadott javaslat (a 2022. évi javaslat) célja a hosszú távú jogi keret biztosítása. Az említett javaslatról folytatott intézményközi tárgyalások azonban nem haladnak megfelelően, emiatt bizonytalan, hogy lezárulnak-e időben ahhoz, hogy a hosszú távú jogi keret – beleértve az (EU) 2021/1232 rendeletnek az említett javaslatban található esetleges módosításait is – 2026. április 4-ig elfogadásra kerüljön és alkalmazandó legyen. Az Európai Parlament 2023. november 22-én fogadta el álláspontját és az intézményközi tárgyalások megkezdésére vonatkozó megbízást, míg a Tanács 2025. november 26. előtt nem tudta kialakítani álláspontját. Emiatt további meghosszabbításra van szükség annak ellenére, hogy az (EU) 2021/1232 rendeletet ideiglenes és egyedi eszközként alakították ki, amely elegendő időt biztosított a 2022. évi javaslat elfogadására.

	__________________
	__________________

	3 Javaslat – Az Európai Parlament és a Tanács rendelete a gyermekek szexuális bántalmazásának megelőzésére és az ellene folytatott küzdelemre vonatkozó szabályok megállapításáról (COM(2022) 209 final).
	3 Javaslat – Az Európai Parlament és a Tanács rendelete a gyermekek szexuális bántalmazásának megelőzésére és az ellene folytatott küzdelemre vonatkozó szabályok megállapításáról (COM(2022) 209 final).


Or. <Original>{EN}en</Original>
</Amend>
<Amend>Módosítás		<NumAm>2</NumAm>
<DocAmend>Rendeletre irányuló javaslat</DocAmend>
<Article>4 preambulumbekezdés</Article>
	

	A Bizottság által javasolt szöveg
	Módosítás

	(4)	E körülményekre való tekintettel az (EU) 2021/1232 rendeletet módosítani kell alkalmazási időszakának a hosszú távú jogi keret elfogadásához és annak alkalmazandóvá válásához feltétlenül szükséges mértékre korlátozott időtartamra történő meghosszabbítása céljából.
	(4)	E körülményekre való tekintettel az (EU) 2021/1232 rendeletet módosítani kell alkalmazási időszakának a hosszú távú jogi keret elfogadásához és annak alkalmazandóvá válásához feltétlenül szükséges mértékre korlátozott időtartamra történő meghosszabbítása céljából. A társjogalkotók ezért elkötelezettek amellett, hogy a lehető leghamarabb megállapodásra jussanak a hosszú távra szóló jogi keretről, hogy elkerülhető legyen az (EU) 2021/1232 rendelet hatályának esetleges újabb, jövőbeli meghosszabbítása. Továbbá, tekintettel arra, hogy az (EU) 2021/1232 rendeletet korlátozott ideig kívánták alkalmazni, pontosítani kell annak egyes rendelkezéseit, és azokat hozzá kell igazítani a Bizottság 2023. december 19-i1a és 2025. november 27-i1b végrehajtási jelentéseinek (a továbbiakban: a 2023. és 2025. évi végrehajtási jelentések) eredményeihez.

	
	___________

	
	1a COM(2023)0797

	
	1b COM(2025)0740


Or. <Original>{EN}en</Original>
</Amend>
<Amend>Módosítás		<NumAm>3</NumAm>
<DocAmend>Rendeletre irányuló javaslat</DocAmend>
<Article>5 a preambulumbekezdés (új)</Article>
	

	A Bizottság által javasolt szöveg
	Módosítás

	
	(5a)	Önmagában az a tény, hogy egyes számfüggetlen személyközi hírközlési szolgáltatásokat nyújtó szolgáltatók önkéntes alapon felderítési technológiákat alkalmaznak, nem mentesíti a társjogalkotókat azon felelősségük alól, hogy létrehozzanak egy olyan átfogó jogi keretet, amely megfelel az Európai Unió Alapjogi Chartájának (a továbbiakban: Charta) 7. és 8. cikkében foglalt követelményeknek, és nem ássa alá az általános nyomon követés uniós jog szerinti tilalmát.


Or. <Original>{EN}en</Original>
</Amend>
<Amend>Módosítás		<NumAm>4</NumAm>
<DocAmend>Rendeletre irányuló javaslat</DocAmend>
<Article>5 b preambulumbekezdés (új)</Article>
	

	A Bizottság által javasolt szöveg
	Módosítás

	
	(5b)	E rendelet egyetlen rendelkezése sem értelmezhető úgy, hogy tiltaná, gyengítené vagy aláásná a végponttól végpontig terjedő titkosítást. A szolgáltatók számára különösen nem szabad megtiltani, hogy végponttól végpontig titkosított szolgáltatásokat kínáljanak.


Or. <Original>{EN}en</Original>
</Amend>
<Amend>Módosítás		<NumAm>5</NumAm>
<DocAmend>Rendeletre irányuló javaslat</DocAmend>
<Article>7 a preambulumbekezdés (új)</Article>
	

	A Bizottság által javasolt szöveg
	Módosítás

	
	(7a)	A képek és videók (EU) 2021/1232 rendelet alapján végzett kezelését minden esetben az (EU) 2016/679 európai parlamenti és tanácsi rendelet1a 9. cikkében meghatározott különleges kategóriákba tartozó személyes adatok kezelésének kell tekinteni, mivel azok olyan biometrikus adatok, amelyek kezelése a természetes személy egyedi azonosítását vagy hitelesítését lehetővé tévő speciális technikai eszközökkel történik.

	
	___________

	
	1a Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Módosítás		<NumAm>6</NumAm>
<DocAmend>Rendeletre irányuló javaslat</DocAmend>
<Article>7 b preambulumbekezdés (új)</Article>
	

	A Bizottság által javasolt szöveg
	Módosítás

	
	(7b)	A következetesség és az egyértelműség biztosítása érdekében a 2023. és 2025. évi végrehajtási jelentések fényében azokat a fogalommeghatározásokat, amelyek a független ellenőrzés alá nem vonható hiányos, pontatlan adatok miatt már nem relevánsak, törölni kell az (EU) 2021/1232 rendeletből. Mivel az (EU) 2021/1232 rendelet hatálya nem terjedhet ki a gyermekek szexuális bántalmazását ábrázoló, korábban nem azonosított online anyagok felderítésére vagy a gyermekkel való kapcsolatfelvételre, azok fogalommeghatározásai feleslegesek, és ezért azokat törölni kell. A 2023. és 2025. évi végrehajtási jelentések azt is hangsúlyozzák, hogy a 2002/58/EK irányelvben és a Charta 7. és 8. cikkében előírt bizonyos jogok korlátozásának igazolása érdekében nem lehet meggyőző adatokra támaszkodni a gyermekek szexuális bántalmazását ábrázoló, korábban nem azonosított online anyagok vagy a gyermekkel való kapcsolatfelvétel felderítésének arányosságára vonatkozóan.


Or. <Original>{EN}en</Original>
</Amend>
<Amend>Módosítás		<NumAm>7</NumAm>
<DocAmend>Rendeletre irányuló javaslat</DocAmend>
<Article>7 c preambulumbekezdés (új)</Article>
	

	A Bizottság által javasolt szöveg
	Módosítás

	
	(7c)	Tekintettel az (EU) 2021/1232 rendelet nem bizonyított hatékonyságára a gyermekek szexuális bántalmazását ábrázoló, korábban nem azonosított online anyagok vagy a gyermekkel való kapcsolatfelvétel tekintetében, valamint a közlések 2002/58/EK európai parlamenti és tanácsi irányelvben1a előírt titkosságára gyakorolt hatására, a gyermekek szexuális bántalmazását ábrázoló, korábban nem azonosított anyagok és a gyermekkel való kapcsolatfelvétel felderítését ki kell zárni az (EU) 2021/1232 rendelet hatálya alól. A gyermekekkel való kapcsolatfelvétel megelőzése érdekében azonban egyes számfüggetlen személyközi hírközlési szolgáltatásokat nyújtó szolgáltatókat ösztönözni lehet és kell is arra, hogy olyan kockázatcsökkentő intézkedéseket hozzanak, amelyek nem sértik a 2002/58/EK irányelvet.

	
	___________

	
	1a Az Európai Parlament és a Tanács 2002/58/EK irányelve (2002. július 12.) az elektronikus hírközlési ágazatban a személyes adatok kezeléséről, feldolgozásáról és a magánélet védelméről (Elektronikus hírközlési adatvédelmi irányelv) (HL L 201., 2002.7.31., ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Módosítás		<NumAm>8</NumAm>
<DocAmend>Rendeletre irányuló javaslat</DocAmend>
<Article>7 d preambulumbekezdés (új)</Article>
	

	A Bizottság által javasolt szöveg
	Módosítás

	
	(7d)	Mivel e rendelet kizárólagos célja, hogy lehetővé tegye a gyermekek online szexuális zaklatása elleni küzdelmet célzó bizonyos meglévő tevékenységek korlátozott, célzott és módosított folytatását, az e rendeletben előírt eltérést olyan jól bevált technológiára kell korlátozni, amelyet egyes számfüggetlen személyközi hírközlési szolgáltatók rendszeresen használnak a gyermekek szexuális zaklatását ábrázoló anyagok felderítésére, bejelentésére és eltávolítására, és amely a gyermekek szexuális zaklatását ábrázoló, azonosított anyagok egyedi, át nem alakítható digitális aláírásait („hash-eit”) tartalmazó adatbázissal hasonlítja össze a képeket és a videókat.


Or. <Original>{EN}en</Original>
</Amend>
<Amend>Módosítás		<NumAm>9</NumAm>
<DocAmend>Rendeletre irányuló javaslat</DocAmend>
<Article>7 e preambulumbekezdés (új)</Article>
	

	A Bizottság által javasolt szöveg
	Módosítás

	
	(7e)	A megfelelő szintű átláthatóság és elszámoltathatóság biztosítása, valamint az átfogó és összehasonlítható jelentéstétel lehetővé tétele érdekében közigazgatási bírságokat kell kiszabni abban az esetben, ha egyes számfüggetlen személyközi hírközlési szolgáltatásokat nyújtó szolgáltatók nem felelnek meg a jelentéstételi és átláthatósági kötelezettségeknek és követelményeknek, különösen az (EU) 2024/1307 európai parlamenti és tanácsi rendelettel1a és az azt követő (EU) 2024/2916 bizottsági végrehajtási rendelettel1b létrehozott jelentéstételi formanyomtatvány használatának.

	
	___________

	
	1a Az Európai Parlament és a Tanács (EU) 2024/1307 rendelete (2024. április 29.) a 2002/58/EK irányelv bizonyos rendelkezéseitől a technológiáknak a számfüggetlen személyközi hírközlési szolgáltatásokat nyújtó szolgáltatók által a gyermekek online szexuális bántalmazása elleni küzdelem céljából a személyes és egyéb adatok kezelésére történő használata tekintetében való ideiglenes eltérésről szóló (EU) 2021/1232 rendelet módosításáról (HL L, 2024/1307, 2024.5.14., ELI: http://data.europa.eu/eli/reg/2024/1307/oj).

	
	1b A Bizottság (EU) 2024/2916 végrehajtási rendelete (2024. november 25.) a szolgáltatók által az (EU) 2021/1232 európai parlamenti és tanácsi rendelet alapján közzétett és az illetékes felügyeleti hatóságnak és a Bizottságnak bejelentett, a személyes adatok kezeléséről szóló jelentésben foglalt adatok benyújtására szolgáló formanyomtatvány meghatározásáról, (HL L, 2024/2916, 2024.11.26., ELI: http://data.europa.eu/eli/reg_impl/2024/2916/oj).  


Or. <Original>{EN}en</Original>
</Amend>
<Amend>Módosítás		<NumAm>10</NumAm>
<DocAmend>Rendeletre irányuló javaslat</DocAmend>
<Article>7 f preambulumbekezdés (új)</Article>
	

	A Bizottság által javasolt szöveg
	Módosítás

	
	(7f)	Az (EU) 2021/1232 rendelet által előírt szabályok betartatásának erősítése érdekében a rendelet bármely megsértése esetén a felügyeleti hatóság által a rendelet alapján előírt megfelelő intézkedéseken felül vagy azok helyett közigazgatási bírságokat kell kiszabni.


Or. <Original>{EN}en</Original>
</Amend>
<Amend>Módosítás		<NumAm>11</NumAm>
<DocAmend>Rendeletre irányuló javaslat</DocAmend>
<Article>-1 cikk (új)</Article>
<DocAmend2>(EU) 2021/1232 rendelet</DocAmend2>
<Article2>16 preambulumbekezdés</Article2>
	

	A Bizottság által javasolt szöveg
	Módosítás


	
	-1 cikk

	
	Az (EU) 2021/1232 rendelet (16) preambulumbekezdésének helyébe a következő szöveg lép:

	
	„Az e rendelet alkalmazásában használt technológiatípusoknak az ágazat legkorszerűbb gyakorlataival összhangban a magánéletet legkevésbé sértőnek kell lenniük. Ezek a technológiák nem használhatók a kommunikációban szereplő szövegek szisztematikus szűrésére és szkennelésére, kivéve, ha kizárólag olyan minták felderítésére szolgálnak, amelyek a gyermekek online szexuális bántalmazásának lehetséges konkrét gyanújára utalnak, és nem képesek kikövetkeztetni a kommunikáció tartalmát.”


Or. <Original>{EN}en</Original>
</Amend>
<Amend>Módosítás		<NumAm>12</NumAm>
<DocAmend>Rendeletre irányuló javaslat</DocAmend>
<Article>-1 a cikk (új)</Article>
<DocAmend2>(EU) 2021/1232 rendelet </DocAmend2>
<Article2>21 preambulumbekezdés</Article2>
	

	A Bizottság által javasolt szöveg
	Módosítás


	
	-1a. cikk

	
	Az (EU) 2021/1232 rendelet (21) preambulumbekezdésének helyébe a következő szöveg lép:

	
	„Az e rendeletben előírt eltérés alapján végzett tevékenységek átláthatóságának és elszámoltathatóságának biztosítása érdekében a szolgáltatóknak 2022. február 3-ig, majd azt követően minden év január 31-ig jelentéseket kell közzétenniük és benyújtaniuk az (EU) 2016/679 rendelet alapján kijelölt illetékes felügyeleti hatóságnak (a továbbiakban: felügyeleti hatóság) és a Bizottságnak. E jelentéseknek ki kell terjedniük az e rendelet hatálya alá tartozó adatkezelésre, beleértve a kezelt adatok típusát és mennyiségét, a személyes adatok (EU) 2016/679 rendelet szerinti kezelésének konkrét indokait, a személyes adatok Unión kívülre történő, az (EU) 2016/679 rendelet V. fejezete szerinti továbbításának indokait, adott esetben a gyermekek online szexuális bántalmazása azonosított eseteinek számát, azon esetek számát, amelyekben a felhasználó panaszt nyújtott be a belső jogorvoslati mechanizmus révén vagy bírósági jogorvoslatot kért, valamint az ilyen panaszok és bírósági eljárások eredményét, a különböző alkalmazott technológiák hibáinak (hamis pozitívok) számát és arányát, a hibaarány korlátozására alkalmazott intézkedéseket és az elért hibaarányt, az (EU) 2016/679 rendelet alapján alkalmazott adatmegőrzési politikát és adatvédelmi biztosítékokat, valamint a gyermekek szexuális bántalmazása ellen közérdekből eljáró azon szervezetek nevét, amelyekkel e rendelet alapján adatokat osztottak meg.”


Or. <Original>{EN}en</Original>
</Amend>
<Amend>Módosítás		<NumAm>13</NumAm>
<DocAmend>Rendeletre irányuló javaslat</DocAmend>
<Article>-1 b cikk (új)</Article>
<DocAmend2>(EU) 2021/1232 rendelet</DocAmend2>
<Article2>2 cikk – 3 pont</Article2>
	

	A Bizottság által javasolt szöveg
	Módosítás

	
	-1b. cikk

	
	Az (EU) 2021/1232 rendelet 2. cikkében a 3. pontot el kell hagyni.


Or. <Original>{EN}en</Original>
</Amend>
<Amend>Módosítás		<NumAm>14</NumAm>
<DocAmend>Rendeletre irányuló javaslat</DocAmend>
<Article>-1 c cikk (új)</Article>
<DocAmend2>(EU) 2021/1232 rendelet</DocAmend2>
<Article2>2 cikk – 4 pont</Article2>
	

	A Bizottság által javasolt szöveg
	Módosítás

	
	-1c. cikk

	
	Az (EU) 2021/1232 rendelet 2. cikkében a 4. pontot el kell hagyni.


Or. <Original>{EN}en</Original>
</Amend>
<Amend>Módosítás		<NumAm>15</NumAm>
<DocAmend>Rendeletre irányuló javaslat</DocAmend>
<Article>-1 d cikk (új)</Article>
<DocAmend2>(EU) 2021/1232 rendelet</DocAmend2>
<Article2>3 cikk – 1 bekezdés</Article2>
	

	A Bizottság által javasolt szöveg
	Módosítás

	
	-1d. cikk

	
	Az (EU) 2021/1232 rendelet 3. cikkének (1) bekezdése helyébe a következő szöveg lép:

	
	„(1) A 2002/58/EK irányelv 5. cikkének (1) bekezdése és 6. cikkének (1) bekezdése nem alkalmazandó a személyes adatok számfüggetlen személyközi hírközlési szolgáltatások nyújtásával összefüggésben történő, szolgáltatók általi kezelését magában foglaló közlések titkosságára, amennyiben:
a) az adatkezelés: 
i. feltétlenül szükséges valamely meghatározott technológia használatához abból a kizárólagos célból, hogy felderítsék és eltávolítsák a gyermekek online szexuális bántalmazását ábrázoló anyagokat, valamint azokat jelentsék a bűnüldöző hatóságoknak és a gyermekek szexuális bántalmazása ellen közérdekből fellépő szervezeteknek;
ii. arányos, és a szolgáltatók által az i. alpontban meghatározott célból használt technológiákra korlátozódik; 
iii. az i. alpontban meghatározott cél érdekében feltétlenül szükséges tartalmi adatokra korlátozódik; 
iv. az i. alpontban meghatározott cél érdekében feltétlenül szükséges mértékre korlátozódik; 
b) az e bekezdés a) pontjának i. alpontjában meghatározott célra használt technológiák összhangban vannak az ágazat legkorszerűbb technikáival, és a legkevésbé sértik a magánéletet, többek között az (EU) 2016/679 rendelet 25. cikkében meghatározott beépített és alapértelmezett adatvédelem elve tekintetében, valamint annyiban, amennyiben azokat gyermekek esetleges online szexuális bántalmazását ábrázoló ismert anyagok felderítésére használják; 
c) az e bekezdés a) pontja i. alpontjában megállapított célra használt bármely meghatározott technológia tekintetében az (EU) 2016/679 rendelet 35. cikke szerinti előzetes adatvédelmi hatásvizsgálatra és az említett rendelet 36. cikke szerinti előzetes konzultációs eljárásra került sor; 
d) az új technológiák – azaz 2021. augusztus 2. előtt az Unióban a számfüggetlen személyközi hírközlési szolgáltatásokat igénybe vevő felhasználóknak (a továbbiakban: felhasználók) nyújtott szolgáltatásokkal kapcsolatban egyetlen szolgáltató által sem használt, gyermekek szexuális bántalmazását ábrázoló anyagok felderítésére szolgáló technológiák tekintetében a szolgáltató jelentést tesz az illetékes hatóságnak az (EU) 2016/679 rendelet 36. cikkének (2) bekezdésével összhangban az említett rendelet VI. fejezetének 1. szakasza szerint kijelölt illetékes felügyeleti hatóság (a továbbiakban: felügyeleti hatóság) által az előzetes konzultációs eljárás során kibocsátott írásbeli tanácsnak való megfelelés bizonyítása érdekében hozott intézkedésekről; 
e) a használt technológiák önmagukban is kellően megbízhatók, mivel a lehető legnagyobb mértékben korlátozzák a gyermekek online szexuális bántalmazását ábrázoló ismert anyagok felderítésével kapcsolatos hibák arányát, és amennyiben esetenként ilyen hibák előfordulnak, azok következményeit haladéktalanul orvosolják; 
f) a szolgáltatók: 
i. belső eljárásokkal rendelkeznek a személyes és egyéb adatokkal történő visszaélések, a személyes és egyéb adatokhoz történő jogosulatlan hozzáférés és a személyes adatok továbbításának megakadályozására; 
ii. az e rendelet hatálya alá tartozó technológiák használatával végzett személyes adatok kezelése során biztosítják az emberi felügyeletet és szükség esetén az emberi beavatkozást; 
iii. biztosítják, hogy előzetes emberi megerősítés nélkül sem olyan anyagról, amelyet az önkéntes felderítéstől eltérő eszközökkel korábban nem azonosítottak gyermekek online szexuális bántalmazását ábrázoló anyagként, sem pedig gyermekekkel való kapcsolatfelvételről nem jelentenek a bűnüldöző hatóságoknak vagy a gyermekek szexuális bántalmazása ellen közérdekből fellépő szervezeteknek; 
iv. megfelelő eljárásokat és jogorvoslati mechanizmusokat alakítottak ki annak biztosítására, hogy a felhasználók észszerű időn belül panaszt nyújthassanak be hozzájuk nézőpontjuk ismertetése céljából; 
v. a felhasználókat egyértelmű, jól látható és érthető módon tájékoztatják arról, hogy a szolgáltatók e rendelettel összhangban eltérést alkalmaztak a 2002/58/EK irányelv 5. cikkének (1) bekezdésétől és 6. cikkének (1) bekezdésétől a felhasználók közléseinek titkossága tekintetében, kizárólag az e bekezdés a) pontjának i. alpontjában meghatározott célból, az eltérés keretében megtett intézkedések mögött meghúzódó logikáról és a felhasználók közléseinek titkosságára gyakorolt hatásról, ideértve annak lehetőségét is, hogy személyes adatokat osztanak meg a bűnüldöző hatóságokkal és a gyermekek szexuális bántalmazása ellen közérdekből fellépő szervezetekkel; 
vi. tájékoztatják a felhasználókat a következőkről, amennyiben a tartalmaikat eltávolították, vagy felhasználói fiókjukat zárolták, vagy egy részükre nyújtott szolgáltatást felfüggesztettek: 
1. a velük szembeni jogorvoslati lehetőségek; 
2. a felügyeleti hatóságnál történő panasztétel és a bírósági jogorvoslat lehetősége; valamint 
3. a jogorvoslathoz való jog; 
vii. 2022. február 3-ig, majd azt követően minden év január 31-ig jelentést tesznek közzé és nyújtanak be a felügyeleti hatóságnak és a Bizottságnak az e rendelet hatálya alá tartozó személyesadat-kezelésről, többek között: 
1. a feldolgozott adatok típusáról és mennyiségéről; 
2. az (EU) 2016/679 rendelet szerinti adatkezelés konkrét jogalapjáról; 
3. adott esetben a személyes adatok Unión kívülre történő továbbításának jogalapjáról az (EU) 2016/679 rendelet V. fejezete alapján; 
4. a gyermekek online szexuális bántalmazásaként azonosított esetek számáról, különbséget téve a gyermekek szexuális bántalmazását ábrázoló online anyagok és a gyermekekkel való kapcsolatfelvétel között; 
5. azon esetek számáról, amikor egy felhasználó panaszt nyújtott be a belső jogorvoslati mechanizmus révén vagy egy igazságügyi hatóságnál, valamint az ilyen panaszok eredményeiről; 
6. a különböző használt technológiák hibáinak (hamis pozitívok) számáról és arányáról; 
7. a hibaarány korlátozására alkalmazott intézkedésekről és az elért hibaarányról; 
8. az adatmegőrzési szabályzatról és az alkalmazott adatvédelmi biztosítékokról az (EU) 2016/679 rendelet értelmében; 
9. a gyermekek szexuális bántalmazása ellen közérdekből fellépő azon szervezetek nevéről, amelyekkel e rendelet alapján adatokat osztottak meg; 
g) amennyiben gyermekek online szexuális bántalmazásának gyanúja merült fel, az a) pont ii. alpontjában meghatározott célból feldolgozott tartalmi adatokat és kapcsolódó forgalmi adatokat, valamint az ilyen adatkezelés során keletkezett személyes adatokat biztonságosan és kizárólag az alábbi célokból tárolják: 
i. a gyermekek online szexuális bántalmazásával kapcsolatos gyanúnak az illetékes bűnüldöző és igazságügyi hatóságoknak vagy a gyermekek szexuális bántalmazása ellen közérdekből fellépő szervezeteknek történő haladéktalan jelentése; 
ii. az érintett felhasználó fiókjának zárolása vagy a részére nyújtott szolgáltatás felfüggesztése vagy megszüntetése; 
iii. a hitelt érdemlő módon gyermekek online szexuális bántalmazását ábrázoló anyagként azonosított adatokkal kapcsolatban egyedi, át nem alakítható digitális lenyomat („hash”) létrehozása; 
iv. annak lehetővé tétele, hogy az érintett felhasználó jogorvoslatért folyamodjon a szolgáltatónál, vagy közigazgatási felülvizsgálatot vagy bírósági jogorvoslatot kezdeményezzen gyermekek online szexuális bántalmazásának gyanújával kapcsolatos ügyekben; vagy 
v. az illetékes bűnüldöző és igazságügyi hatóságoknak az alkalmazandó joggal összhangban álló, a 2011/93/EU irányelvben meghatározott bűncselekmények megelőzéséhez, felderítéséhez, nyomozásához és a vádeljárás lefolytatásához szükséges adatok szolgáltatására irányuló megkereséseinek megválaszolása; 
h) az adatokat csak a h) pontban meghatározott releváns cél eléréséhez feltétlenül szükséges ideig tárolják, és semmi esetre sem több mint 12 hónapig a gyermekek online szexuális bántalmazásával kapcsolatos gyanú azonosításától számítva; 
i) a gyermekek online szexuális bántalmazására utaló minden indokolt és igazolt gyanút haladéktalanul jelentenek az illetékes nemzeti bűnüldöző hatóságoknak vagy a gyermekek szexuális bántalmazása ellen közérdekből fellépő szervezeteknek.”


Or. <Original>{EN}en</Original>
</Amend>
<Amend>Módosítás		<NumAm>16</NumAm>
<DocAmend>Rendeletre irányuló javaslat</DocAmend>
<Article>-1 e cikk (új)</Article>
<DocAmend2>(EU) 2021/1232 rendelet</DocAmend2>
<Article2>9 cikk – 1 bekezdés</Article2>
	

	A Bizottság által javasolt szöveg
	Módosítás

	
	-1e. cikk

	
	Az (EU) 2021/1232 rendelet 9. cikkének (1) bekezdése helyébe a következő szöveg lép:

	
	„(1) A 3. cikk (1) bekezdése g) pontjának vii. alpontja szerint benyújtott jelentések és a 8. cikk szerint benyújtott statisztikák alapján a Bizottság 2026. szeptember 4-ig jelentést készít e rendelet végrehajtásáról, és azt benyújtja és bemutatja az Európai Parlamentnek és a Tanácsnak.”


Or. <Original>{EN}en</Original>
</Amend>
<Amend>Módosítás		<NumAm>17</NumAm>
<DocAmend>Rendeletre irányuló javaslat</DocAmend>
<Article>-1 f cikk (új)</Article>
<DocAmend2>(EU) 2021/1232 rendelet</DocAmend2>
<Article2>7 a cikk (új)</Article2>
	

	A Bizottság által javasolt szöveg
	Módosítás

	
	-1f. cikk

	
	A szöveg a következő cikkel egészül ki: 

	
	„7a. cikk

	
	A közigazgatási bírságok kiszabására vonatkozó általános feltételek

	
	A Bizottság e rendelet megsértéséért vagy be nem tartásáért bírságot szab ki, amelynek minden egyes esetben hatékonynak, arányosnak és visszatartó erejűnek kell lennie.

	
	E rendelet megsértése legfeljebb 10 000 000 EUR összegű közigazgatási bírsággal, illetve a vállalkozások esetében az előző pénzügyi év teljes éves világpiaci forgalmának legfeljebb 2%-át kitevő összeggel sújtható; a kettő közül a magasabb összeget kell kiszabni:

	
	A Bizottságnak az e cikk szerinti hatásköreit megfelelő, az uniós és a tagállami joggal összhangban álló eljárási garanciák – ideértve a hatékony jogorvoslat lehetőségét és a jogszerű eljárást – mellett kell gyakorolnia. 


Or. <Original>{EN}en</Original>
</Amend>
<Amend>Módosítás		<NumAm>18</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés</Article>
<DocAmend2>(EU) 2021/1232 rendelet</DocAmend2>
<Article2>10 cikk – 2 bekezdés</Article2>
	

	A Bizottság által javasolt szöveg
	Módosítás

	Ezt a rendeletet 2028. április 3-ig kell alkalmazni.
	Ezt a rendeletet 2027. április 3-ig kell alkalmazni.


Or. <Original>{EN}en</Original>
</Amend></RepeatBlock-Amend>

Az előadó nevében tett nyilatkozat
Birgit Sippel
Az (EU) 2021/1232 rendeletnek az alkalmazási időtartam meghosszabbítása tekintetében történő módosításáról szóló
EURÓPAI PARLAMENTI ÉS A TANÁCSI RENDELETRE
irányuló javaslat 2025/0429 (COD)

Az ideiglenes eltérést szigorúan ideiglenes és kivételes eszköznek szánták. Annak egyetlen célja egy szűken meghatározott jogi áthidaló eszköz létrehozása volt, amely lehetővé teszi, hogy a szolgáltatók önkéntes intézkedéseket hozzanak, miközben elegendő időt biztosít a társjogalkotók számára ahhoz, hogy kidolgozzanak, megtárgyaljanak és elfogadjanak egy átfogó és állandó jogi keretet a gyermekek online szexuális bántalmazásának megelőzése és az ellene folytatott küzdelem érdekében, az alapvető jogok teljes körű tiszteletben tartása mellett. Soha nem volt célja, hogy egy megfelelő jogalkotási megoldás tartós helyettesítőjévé váljon.

Az első meghosszabbítási javaslat már eleve sértette ezt a kötelezettségvállalást. Az Európai Parlament 2023 óta készen áll arra, hogy tárgyalásokat kezdjen egy állandó keretről annak érdekében, hogy a lehető leghamarabb megállapodás szülessen, kifejezetten az ideiglenes eltérés további meghosszabbításának elkerülése céljából. Annak ellenére, hogy politikailag készen álltunk, a Tanács nem használta ki hatékonyan a rendelkezésre álló időt. Emiatt most az a problémás helyzet állt elő, hogy fennáll a veszélye annak, hogy az alapvető jogok elektronikus hírközlési adatvédelmi irányelv szerinti korlátozásai az eredetileg tervezettnél jóval hosszabb ideig hatályban maradnak. A rendkívüli intézkedések ilyen tartós alkalmazása aláássa a jogbiztonságot, és rombolja az Unió arányosság és szükségesség iránti elkötelezettségébe vetett bizalmat.

Az Európai Bizottság által közzétett két végrehajtási jelentés fényében, valamint figyelembe véve a tagállamok és a szolgáltatók által szolgáltatott hiányos és gyakran pontatlan adatokat, alapvető fontosságú a megfelelő következtetések levonása. A Bizottság nem tudott különbséget tenni a nem kormányzati szervezetek önkéntes intézkedésein alapuló jelentések, a forródrót- és segélyvonalak, valamint a felhasználói jelentések között.

A bizonyítékok továbbra sem elegendőek a széles alkalmazási kör indokolásához. Az ideiglenes eltérés további fenntartásának ezért szigorúan a bizonyíthatóan arányos és szükséges mértékre kell korlátozódnia. Különösen azokat a tevékenységeket kell kizárni, amelyek általános nyomonkövetési kötelezettségnek minősülhetnek. Ez magában foglalja a gyermekcsábítás és a gyermekek szexuális bántalmazását ábrázoló új anyagok felderítését, amennyiben a megbízható adatok és az egyértelmű biztosítékok hiánya komoly aggályokat vet fel az alapvető jogok tiszteletben tartásával kapcsolatban.

Ugyanakkor az ideiglenes eltéréssel kapcsolatos tapasztalatok jelentős végrehajtási hiányosságokat tártak fel. A szolgáltatók mostanában határozzák meg az adatkezelés gyakorlati feltételeit, míg a Bizottság mint kijelölt jogérvényesítő nem rendelkezik hatékony eszközökkel a megfelelés biztosítására. A jelentéstételi kötelezettségek és az átláthatósági követelmények nagyrészt nem érvényesülnek, így a politikai döntéshozók nem rendelkeznek a hatékonyság, az arányosság és a szükségesség értékeléséhez szükséges megbízható információkkal. E probléma kezelése érdekében elengedhetetlen, hogy a Bizottság megfelelő végrehajtási eszközökkel, többek között hatékony bírságrendszerrel rendelkezzen. Hiteles szankciók nélkül a kötelezettségek nagyrészt deklaratívak maradnak, és gyengül az elszámoltathatóság. 

Tekintettel az ideiglenes eltérés további meghosszabbításának elkerülésére vonatkozó kifejezett kötelezettségvállalásra, valamint az állandó keret létrehozására irányuló politikai akaratra, készen állok arra, hogy egyértelmű feltételek mellett támogassak egy szigorúan korlátozott meghosszabbítást. A meghosszabbításnak kizárólag a gyermekek szexuális bántalmazását ábrázoló ismert, megjelölt anyagok felderítésére kell korlátozódnia, és időtartama legfeljebb tizenkét hónap lehet. Minden tágabb hatály ellentmondana mind az eszköz ideiglenes jellegének, mind pedig a rendelkezésre álló bizonyítékokból levonandó következtetéseknek.

Ezzel párhuzamosan a Bizottságnak teljes mértékben ki kell használnia a rendelkezésére álló valamennyi eszközt, és kiegészítő végrehajtási jelentést kell készítenie az állandó eszközzel kapcsolatos munka támogatása érdekében. Ezt a jelentést a jogszabályban meghatározott határidőn belül kell benyújtani, és annak egyértelmű és átlátható értékelést kell tartalmaznia arról, hogy az önkéntes átvilágítás mikor, hogyan és milyen mértékben járult hozzá a kitűzött célok eléréséhez. A társjogalkotók csak aktuális, pontos és átfogó információk alapján hozhatnak megalapozott döntéseket, és biztosíthatják, hogy a gyermekek online szexuális bántalmazására adott uniós válasz hatékony legyen, és teljes mértékben tiszteletben tartsa az alapvető jogokat.

A fenti felsorolás az előadó kizárólagos felelősségi körében készült.
Amennyiben a felsorolásban természetes személyek saját nevükkel vagy feladatkörükkel vagy mindkettővel azonosítva szerepelnek, az előadó kijelenti, hogy az érintett természetes személyeknek megküldte az Európai Parlament 484. sz. Adatvédelmi nyilatkozatát (https://www.europarl.europa.eu/data-protect/index.do), amely meghatározza a személyes adataik kezelésére alkalmazandó szabályokat és az említett adatkezeléshez kapcsolódó jogokat.



image1.png




